வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.2127/அ5/2022 நாள். .08.2022

----

பொருள் பள்ளிக்கல்வி – பள்ளிப் பதிவேடுகளில் மாணவ / மாணவியர்கள் மற்றும் ஆசிரியர்கள் பெயருக்கு முன்பு இடப்படும் முன்னெழுத்தையும் தமிழில் இடுவதற்கு உரிய அரசாணை பெற்றமை – சுற்றறிக்கை அனுப்புதல் - சார்பு

பார்வை 1. அரசாணை (நிலை) எண்.140, தமிழ் வளர்ச்சி மற்றும் செய்தி (த.வ.1.1)த் துறை நாள்.02.11.2021

 2. சென்னை – 6, தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.015715/W1/இ1/2022 நாள்.24.05.2022

 3. சென்னை - 6, தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.31588/எம்/இ3/2021 நாள்.12.08.2022

-----

 பார்வையில் காணும் அரசாணையின் அடிப்படையில், பள்ளி, கல்லூரி மாணவர்களிடையே தமிழில் பெயர் எழுதும் போது அதன் முன்னெழுத்தையும் தமிழில் எழுதும் நடைமுறையினை அன்றாட வாழ்வில் கொண்டுவரவும் மாணவர்கள் பள்ளிக்கு சேர அளிக்கும் விண்ணப்பம், வருகைப் பதிவேடு, பள்ளி, கல்லூரி முடித்து பெறும் சான்றிதழ் வரையில் அனைத்திலும், தமிழ் முன்னெழுத்துடனே வழங்கும் நடைமுறையினை கொண்டு வரவும், மாணவர்கள் கையொப்பமிடும் சூழ்நிலைகள் அனைத்திலும் தமிழ் முன்னெழுத்துடனே கையொப்பமிட அறிவுறுத்தப்பட்டுள்ளது.

 மேலும், முன்னெழுத்தும் தமிழில் கையொப்பமும் தமிழில் என கீழ்க்கண்டவாறு சுவரொட்டிகள் அமைத்து நடைமுறைப்படுத்திடலாம் என தெரிவிக்கப்பட்டுள்ளது.

**மாணவ, மாணவியர்களுக்கு வேண்டுகோள்**

பெயரின் முன்னெழுத்தும், கையொப்பமும் தமிழில் இடவும்.

 மேலும், பார்வை 2ல் கண்டுள்ள கடிதத்தில் குறிப்பிடப்பட்டுள்ள முதற்கட்டமாக EMIS வழியாக பராமரிக்கப்படும் 30 பதிவேடுகளில் மாணவர் மற்றும் பெற்றோர்கள், பாதுகாவலர் பெயர்களை தமிழில் பெயர் பதிவேற்றம் செய்யும் பொழுது அதன் முன்னெழுத்தையும் தமிழில் பதிவேற்றம் செய்தல் வேண்டும் என அனைத்துவகை பள்ளித் தலைமை ஆசிரியர்களுக்கும் தெரிவிக்கப்படுகிறது.

 ஒம்/- க.முனுசாமி

 முதன்மைக் கல்வி அலுவலர்

 வேலூர்

பெறுநர்

அனைத்துவகை பள்ளித் தலைமை ஆசிரியர்கள், வேலூர் மாவட்டம்.

நகல்

மாவட்டக் கல்வி அலுவலர், வேலூர்.

அனைத்து வட்டாரக் கல்வி அலுவலர்கள், வேலூர் மாவட்டம்.